হলিউডের পথে পা বাড়াতে চলেছেন সোনম কপূরও। হলিউডের ছবির জন্য ইতিমধ্যে অনেকগুলো অডিশনও দিয়ে ফেলেছেন। সোনমের বয়ান, ‘‘আমি চেষ্টা করে চলেছি। অডিশন দিয়েছি বেশ কয়েকটা। তবে পছন্দমতো কিছুই পাইনি। আমার নিজের উপর বিশ্বাস আছে, খুব শীঘ্রই ভাল সুযোগ পাব আমি।’’ দীপিকা পাড়ুকোন এবং প্রিয়ঙ্কা চোপড়া তো হলিউডে ভালই কাজ করছেন। এছাড়া বলিউডের অন্যান্য অভিনেতারাও পা বাড়াতে চাইছেন হলিউডের দিকে। কিছুদিন আগেই যেমন হুমা কুরেশি অডিশন দিয়েছেন ‘দ্য মমি’র সিক্যুয়েলের জন্য। দেখা যাক, সোনমের খাতা কবে খোলে হলিউডে! আপাতত বলিউডের কোনও ছবিও নেই তাঁর হাতে। তাই বলিউড হোক কিংবা হলিউড— কোনও একটা কাজ তাঁর চাই-ই। এ কথা জানিয়েছেন সোনম।